Ο φορολογικός έλεγχος των εκκλησιαστικών νομικών προσώπων
Creators: name: Παναγιωτόπουλος  Γεώργιος Αντωνίου
Publisher: name: Aristotle University of Thessaloniki
Year: 2021
Subjects: εκκλησιαστικές οντότητες
μη κερδοσκοπικού χαρακτήρα οντότητες
φορολογικός έλεγχος
ecclesiastical entities
non-profit entities
tax audit

description: Η παρούσα εργασία σκοπεί στην παρουσίαση του φορολογικού ελέγχου, όπως αυτός εφαρμόζεται στις εκκλησιαστικές οντότητες. Εκκινεί -χωρίς να εμβαθύνει- περιγράφοντας τα εκκλησιαστικά νομικά πρόσωπα, εστιάζοντας κυρίως στα χαρακτηριστικά τα οποία επηρεάζουν τις φορολογικές τους υποχρεώσεις, όπως κατ΄ εξοχήν ο μη κερδοσκοπικός τους σκοπός, για τον οποίο πράγματι ο νομοθέτης επιφυλάσσει ιδιαίτερη φορολογική μεταχείριση και δευτερευόντως η νομική τους φύση, όπου -μόνο για τα Ν.Π.Δ.Δ.- υφίστανται περιορισμένες -όχι ιδιαιτέρως αξιόλογες- φορολογικές απαλλαγές. Περαιτέρω, αναπτύσσεται η έννοια του ελέγχου, τα είδη του, η σημασία του, και η ανάγκη ύπαρξης ελεγκτικών μηχανισμών. Περιγράφονται οι μηχανισμοί εσωτερικού ελέγχου των εκκλησιαστικών προσώπων, καθώς και οι αντίστοιχοι της Πολιτείας, οι οποίοι ασκούν εξωτερικό έλεγχο στις εν λόγω οντότητες. Ακολουθεί το κατ΄ εξοχήν λεπτομερές τμήμα της εργασίας, κατά το οποίο αναλύεται ο έλεγχος, όχι σε όλες τις φορολογίες, αλλά σε όσες είναι πλέον πιθανόν να υπάγονται οι εκκλησιαστικές οντότητες, με βάση τη συνήθη οικονομική τους δραστηριότητα, η οποία είτε προβλέπεται περιοριστικά από το νομικό πλαίσιο -στην περίπτωση που αυτά λειτουργούν ως Ν.Π.Δ.Δ.- είτε μπορεί να εκτιμηθεί με βάση την κοινή πείρα. Εκ παραλλήλου, παρουσιάζεται το συνεχώς μεταβαλλόμενο φορολογικό πλαίσιο, ώστε να καταστεί αντιληπτός ο λόγος που κάθε φορά η Φορολογική Αρχή εστιάζει σε συγκεκριμένα πεδία, προκειμένου να διαπιστώσει την εκπλήρωση ή μη των φορολογικών υποχρεώσεων από μέρους των ελεγχόμενων. Περαιτέρω, παρουσιάζονται οι κυρώσεις, ώστε να αποκτάται η αίσθηση των συνεπειών που επέρχονται στις περιπτώσεις παραβατικότητας, καθόσον το νομικό πλαίσιο δεν είναι πάντα ευκρινές, προκαλώντας άλλοτε αδικαιολόγητο φόβο -για ήσσονος σημασίας ενέργειες- και άλλοτε καταλαμβάνοντας εξ απήνης -με το βάρος των κυρώσεων- τους διοικούντες τα πρόσωπα αυτά
description: The purpose of this paper is to present the tax audit as applied to ecclesiastical entities. It begins - without deepening - by describing ecclesiastical entities, focusing mainly on their characteristics concerning their tax liabilities, such as their non-profit purpose for which the legislator actually provides special tax benefits, and their legal nature for which there are limited - not particularly significant - tax exemptions. Further, the concept of audit as well its types, its importance, and the need for audit mechanisms and procedures are being developed. Furthermore, the mechanisms of internal audit in Greek Orthodox Church, as well as those of the State that perform external audit over the above mentioned entities, are also equally descripted. This is followed by the largely detailed part of the paper, in which tax audit is analyzed, not in every tax obligation, but only in those which are more likely to concern to ecclesiastical entities, on the basis of their normal economic activity, which is either restricted by the legal framework – especially for ecclesiastical entities who operate as public ones - or can be assumed on the basis of common experience. At the same time, the constantly changing tax framework is being presented in order to understand the reason why the Tax Authority focuses on specific economical areas each time, in order to ascertain whether the auditees΄ tax obligations are being fulfilled or not. Furthermore, penalties are introduced in order to induce a sense of the consequences imposed for law violation, since the legal framework is not always clear, giving rise to unjustified fear –even when minor offenses are committed - and on the other hand taking by surprise all the people in charge by imposing the burden of penalties